cyanic-selkie/wikianc huggingface dataset:
Infrarød spektroskopi
FTIR virker slik
Et av speilene står i ro, det andre beveger seg med kjent hastighet. Det medfører at intensiteten på signalene som treffer detektoren svinger mye seinere enn de originale IR signalene. Interferometeret minsker frekvensen med en faktor på om lag 1010, faktisk ned i lydområdet. Deretter skjer den kjente og kjære Fouriertransformeringen fra tidsområdet til frekvensområdet.
Helium-Neon lasere sender ut monokromatisk rødt lys og brukes som intern standard i FTIR instrumenter. Den ene frekvensen dette gir brukes for å sikre at hvert sveip med det bevegelige speilet starter til rett tid hver gang, slik at flere målesveip kan legges sammen før svært gode gjennomsnittsspektra beregnes.
FTIR brukes slik
I avsnittene over er det vist hvordan man produserer signalene i IR instrumenter. Disse signalene er ikke klare til bruk. FTIR instrumenter er såkalte enkeltstråleinstrumenter. Dvs. at et såkalt bakgrunnspekter og spekteret av prøven måles hver for seg.
Vanligvis måles det såkalte bakgrunnsspekteret først (blå). I dette spektrumet sees signaler fra vanndamp og karbondioksidgass og instrumentets optiske deler. Den krumme formen skyldes kaliumbromid som brukes i stråledeleren i interferometeret. H2O og CO2 skyldes at laboranter puster ut disse gassene, og at de finnes naturlig i atmosfæren.
Deretter puttes prøven som skal studeres på plass i målekammeret. Spekteret som nå kommer ut (lilla) etter Fouriertransformering inneholder signaler fra prøven i tillegg til bakgrunnen, som er den samme som før. Målingene av de to enkeltstrålespektrene er da avsluttet og det som gjentår er å fjerne bidraget av bakgrunnen i prøvespektrumet. Ved å dividere spekteret som inneholder signaler fra både prøve og bakgrunn med spekteret som kun inneholder bakgrunnssignaler får man et spektrum som kun inneholder signaler fra prøven (rød).
Kjært barn har mange navn og bakgrunnsspekteret kalles også instrumentprofilen eller referansespektrum. Prøvens infrarøde spektrum (rød) er nå klar til bruk i kvalitativ analyse, og etter en liten omregning er det klar til bruk i kvantitativ analyse. Kvalitativ analyse er å identifisere hvilken forbindelse/stoff/analytt man har med å gjøre. Kvantitativ analyse er å bestemme mengden man har av en eller flere forbindelse(r)/stoff/analytt(er).
Kvalitativ infrarød analyse
Når man har målt et IR-spekter, må man identifisere den kjemiske forbindelsen. Ulike deler av molekylet, såkalte funksjonelle grupper, gir opphav til vibrasjoner med ulike frekvenser. Ved å lese av antall signaler og deres posisjoner og høyder kan forbindelsen identifiseres. I figuren er det vist hvilke molekylbiter, eller funksjonelle grupper, som er identifisert i spektrene av metanol og etanol. Settes puslespillene sammen får man molekylstrukturene som er vist på venstre side i figuren. Legg merke til at tilnærmet like molekyler gir tilnærmet like spektra. Det finnes mange korrelasjontabeller for funksjonelle grupper og absorpsjons-posisjonene deres. I tabellen er det vist noen av de mest karakterisktiske funksjonelle grupper med tilhørende frekvenser.
Dufftown
Dufftown (skotsk-gælisk: Baile Bhainidh) er en liten by i Moray i Skottland. Mens byen er en del av det historiske Mortlach prestegjeld, ble byen etablert og anlagt på begynnelsen av 1800-tallet som en del av en planlagt ny bybosetning av James Duff, og fikk nytt navn etter ham. Byen har flere verneverdige bygninger fra 1800-tallet og fungerer som et regionalt senter for landbruk, turisme og tjenester. Byen er kjent for sin whiskybaserte økonomi, siden den produserer mer whisky enn noen annen by i Skottland og er hjemsted for flere eksisterende og tidligere destillerier. Blant destilleriene er blant annet Glenfiddich, The Macallan, Glenfarclas, Speyburn, Glenlivet, og Cardhu. Dufftown har flere butikker, restauranter, hoteller, B&Bs, kiltshop og en velassortert whiskyshop. Hvert år på høsten er det en whiskyfestival, Autumn Speyside Whisky Festival.
Infrarød spektroskopi
Kvantitativ infrarød analyse
Spørsmålet som besvares i kvantitativ analyse er; hvor mye av bestemte(e) forbindelse(r) finnes i prøven! I IR-spektroskopi følger, etter enkle omregninger, den målte signalstørrelsen mengden av favorittstoffet, og lengden på lysveien. Dobles mengden eller konsentrasjonen av favorittstoffet i prøven, dobles signalstørrelsen. Fordobles lysveien, fordobles signalstørrelsen! Fordobles både lysvei og konsentrasjon, blir signalstørrelsen firedoblet. Dette følger Beer-Lamberts lov.
Dufftown
Historie
Landsbyen var historisk en del av Banffshire, og var også innenfor det gamle sognet Mortlach (skotsk-gælisk: Mòrthlach). Det er bevis på piktisk bosetting i området, og i ca. 566 e.Kr. etablerte sankt Moluag den første kristne kirken i området, stedet for den nåværende sognekirken Mortlach Parish Church. I middelalderen var Mortlach (på latin Murthlacum) bispestol. Bispedømmet Mortlach var et av Skottlands 13 middelalderske bispedømmer. Navnene på fire biskoper av setet er kjent: Beóán av Mortlach, Donercius, Cormauch og Nechtan, som overførte setet til Aberdeen i april 1132, under kong David I av Skottland.
Infrarød spektroskopi
Kvantitativ infrarød analyse
Å bestemme mengde etanol løst i metanol er enkelt. I forrige avsnitt ble det vist at IR-spekteret til etanol inneholder en topp ved 880 cm-1 som ikke finnes i metanolspekteret. En slik topp kalles selektiv. At toppen er selektiv betyr at det er en, og bare en, forbindelse som er opphav til signalet ved en gitt bølgelengde.
Dufftown
Historie
Balvenie Castle, 1 km nord for Dufftown, stammer fra 1200-tallet og er den nest eldste bygningen i området. Den tilhørte den mektige adelsfamilien Comyn og John Comyn II av Badenoch (død 1302), men festningen ble erobret Robert Bruce og ødelagt i 1308. På et tidspunkt på 1300-tallet gikk festningen og eiendommene i Balvenie over til jarlene av Douglas. Den var fortsatt i bruk fram til 1746 da den ble forlatt etter det jakobittopprøret. En annen bygning av historisk betydning er det først og fremst festningen Auchindoun Castle som ble bygget på 1400-tallet, som ruver innenfor festningsvollene til en tidligere, forhistorisk bygdeborg.
Infrarød spektroskopi
Kvantitativ infrarød analyse
Lages prøver med kjente blandingsforhold mellom etanol og metanol, kan en såkalt kalibreringskurve lages ved å tegne inn signalstørrelsen av den selektive toppen for etanol mot mengden etanol. Deretter tegnes inn, eller regnes ut, den beste beine linjen mellom disse punktene. Dette er kalibreringskurven. Måles en prøve med ukjent blandingsforhold etanol/metanol finnes mengde etanol slik; Mål høyden på den selektive etanoltoppen, og merk denne av på den loddrette (y) aksen. Finn det tilhørende kryssningspunktet med kalibreringskurven. Trekk en loddrett strek ned til den vannrette (x) aksen. Les av volumprosent etanol i den ukjente prøven på den vannrette aksen. Det finnes mange tilfeller hvor dette ikke virker. Årsaken kan være at selektive topper ikke finnes. Forurensing av prøvene er en annen. Da finnes det et ukjent antall ukjente forbindelser med ukjente spektra i prøven. For å identifisere og kvantifisere alle forbindeler i slike prøver kan anvendelse av såkalt multikomponentanalyse være nyttig.
Dufftown
Historie
Mens det var en tidligere landsby ved Laichie og Mortlach, ble Dufftown grunnlagt i 1817 av James Duff, 4. jarl Fife, som en burgh og ble oppkalt etter ham. Byen ble opprettet for å hjelpe til med å utvikle jarlens eiendomme og gi både bolig og sysselsetting til soldater som kom hjem fra Napoleonskrigene. Den nye byen inkluderte den historiske Mortlach-bosetningen. Byen ble planlagt i form av et rettvinklet kors eller rutenett, med gatene som løp nord, sør, øst og vest fra et torg i midten. Dette var i et lignende format som andre tidligere «nybyer» i bosetninger som nærliggende Grantown-on-Spey og Tomintoul. Eiendommer ble forpaktet og tildelt med jordbruksstriper som løp fra hver eiendom.
Infrarød spektroskopi
Måleteknikker i infrarød spektroskopi
Som nevnt over utføres to målinger for hvert infrarøde spekter av en prøve.
Dufftown
Historie
I 1841 hadde byen vokst til en befolkning på 770 og klokketårnet ble bygget for bruk som fengsel og som kamrene for burghen mellom 1839 og 1847. En offentlig sal ble bygget i 1879 og dette ble et «picture house» (kino) på 1930-tallet, før det ble stengt på 1970-tallet (bygningen eksisterer fortsatt som restaurant). I 1890 ble Stephens sykehus grunnlagt med midler fra Lord Stephen og i 1902 ble det bygget en ny offentlig skole for byen. Byen fortsatte å vokse inn på 1800-tallet, og nådde 1823 mennesker i 1901. Men i 1952 hadde befolkningen i Dufftown sunket til 1460. Beregninger for 2020 har anslått at befolkningen utgjør 1590 innbyggere.
Infrarød spektroskopi
Transmittans
Transmittans er den eldste og mest kjente teknikken. Den krever enkle måleceller. Prøven må være gjennomsiktig for infrarød ståling, og blir plassert direkte i prøvekammeret på ett infrarødt spektrometer i en dertil egnet målecelle. Infrarød stråling blir sendt igjennom prøven og energien av den infrarøde strålingen som går gjennom prøven blir målt. Dermed er prøvens infrarøde spektrum funnet.
Dufftown
Whisky i Dufftown
Dufftown ligger ved elven Fiddich og er stedet for flere skotske whiskydestillerier. Den produserer mer maltwhisky enn noen annen by i Skottland og gjør krav på påstanden om at den er «Verdens whiskyhovedstad», ettersom begrepet er mye funnet i nyhets- og turistmedier og også kan finnes på veiskilt på veien inn til byen.
Infrarød spektroskopi
Definisjoner
Transmittans T = I / I0
Dufftown
Whisky i Dufftown
Det største og mest kjente av de mange omkringliggende destilleriene er Glenfiddich-destilleriet som destillerer Glenfiddich single malt skotsk whisky. Glenfiddich-destilleriet eies av William Grant & Sons, som er Dufftowns største arbeidsgiver. Denne spredningen setter den på den kjente Malt Whisky Trail, som også inkluderer Keith, Glen Grant Distillery, Marypark og Tomintoul.
Byen har et lite whiskyhistorisk museum og kulturarvssenter, som for tiden er under restaurering, ettersom museet strekker seg inn i en naboeiendom.
Infrarød spektroskopi
Definisjoner
er den negative logaritmen av transmittansen. Det er et mål på hvor mye av strålingen som absorberes av IR-aborberende molekyler i prøven. Sammenhengen er slik at hvis en prøve absorberer 25 % av strålingen ved en gitt bølgelengde, er transmittansen ved denne bølgelengden 75%. Signalstørrelsen er direkte proporsjonal med konsentrasjonen c, av IR-aborberende molekyler i prøven.
er grunnlaget for kvantitative bestemmelser
Prøvetyper
Infrarøde spektra av god kvalitet kan måles for en rekke typer prøver ved hjelp av transmisjon. Transmisjonsteknikken kan benyttes alene eller i kombinasjon med mikroskop og måleceller for væsker eller gasser for analysere blant annet væsker, gasser, organisk pulver i tablett- eller utrørt form, termoplastisk pulver, løslige polymerer og tynne polymerfilmer.
Diffus refleksjon
Når infrarød stråling blir fokusert på finmalte prøvepartikler vil den innsendte strålingen oppføre seg på flere måter. Den kan bli reflektert direkte fra partikkelens overflate uten å trenge inn i denne. Strålingen kan foreta mange påfølgende refleksjoner fra overflaten til mange partikler uten å trenge inn i disse. Diffus refleksjon oppstår når den innsendte strålingen trenger inn prøvepartiklene og siden blir spredd i prøven
En diffus refleksjonsmålecelle fokuserer innsendt infrarød stråling på en prøvekopp fylt med en blanding av prøvepartikler og et infrarødt gjennomsiktig materiale som til dømes kaliumbromid. Infrarød stråling blir reflektert, absorbert og spredd i prøven og den delen av strålingen som når overflaten av prøven blir via speil sendt til en detektor. Før prøvepartiklene måles er det vanlig å måle et bakgrunnsspektrum av kun det infrarøde gjennomsiktige materiale. Ved korrekt prøvepreparering kan kvantitative målinger foretas.
Definisjoner
Reflektans R = I/I0
er et mål på hvor mye av strålingen som reflekteres av en prøve. Det er forholdet mellom strålingsintensiteten, I, av lyset som treffer detektor etter refleksjon fra prøven og intensiten av strålingen, I0, som treffer detektoren uten å være hindret av prøven.
Log (1/R) = - logR = log(I0/I)
er et mål på hvor mye av strålingen som absorberes av IR-aborberende molekyler i prøven i et refleksjonsforsøk. Sammenhengen er slik at hvis en prøve absorberer 25 % av strålingen ved en gitt bølgelengde, er reflektansen ved denne bølgelengden 75%. Dette brukes i kvantitativ spektroskopi.
En annen mye brukt enhet er Kubelka-Munk enheten. Kubelka-Munk foretrekkes fordi det eliminerer bølgelengdeavhengige speilrefleksjonseffekter, som redusere analysenøyaktigheten.
KM = (1 - R)2/2R
For å kunne bruke denne må man fortynne prøven med til dømes KBr. Konsentrasjonen må være lav, i området 1 – 5% prøve til 99%- 95% fortynningsmateriale (eng: matrix) etter vekt. Alt pulver må være finmalt (anbefalt partikkelstorleik 2 – 5 mikrometer ). Pulverblandingen må være homogen og prøvetykkelsen minst 3 mm. Om det ikke er mulig å følge disse kriteriene brukes log (1/R).
Det er vanlig å benytte diffus refleksjon til analyse av både organiske og uorganiske prøver som kan finmales (< 10 mikro m) og blandes med en infrarød gjennomsiktig pulvermatrise som KBr.
Dempet totalrefleksjon
Dette er en refleksjonsteknikk. En infrarød lysstråle blir sendt gjennom et prisme som er gjennomsiktig for infrarød stråling. Krystallen må ha høyere brytningsindeks enn prøven det skal måles på. Den interne refleksjonen av den infrarøde strålingen i krystallen danner en kortlivet bølge som strekker seg ut fra krystallens overflate, og inn i en prøve som er i god kontakt med krystallen.
I områder av det infrarøde spekteret hvor prøven absorberer energi vil den flyktige bølgen bli dempet. Dermed oppstår endringer i den infrarøde strålingen som kommer ut i motsatt ende av krystallen. Endringene måles av en detektor og danner grunnlaget for å beregne prøvens infrarøde spektrum. Vanlige krystaller er germanium (Ge), zinkselenid (ZnSe) og diamant (C).
ATR er nyttig for prøver som absorberer mye eller er tjukke, for eksempel prøver som inneholder svart karbon og væsker som inneholder vann. Slike prøver gir ofte svært intense, og ubrukelige, topper når de måles ved hjelp av infrarød transmisjon. ATR teknikken kan benyttes på slike prøver fordi intensiteten i den kortlivete bølgen avtar raskt med avstanden fra krystallens overflate. Dette medfører at teknikken er lite følsom for ulike prøvetjukkelser. Andre typer fast materiale som er velegnet for å måle ved hjelp av ATR er homogene faste prøver, overflatelaget på flerlags prøver eller belegget på en fast prøve. En forutsetning for suksess er at prøven er flat nok eller så fleksibel at det er god kontakt mellom den og krystallen. I tillegg er ATR en enkel teknikk for væskeanalyse fordi målingen trenger kun en dråpe av væsken på krystallen. Bruk av diamantkrystall krever omtrent ingen prøvepreparering.
Historie
Prinsipper og metoder i utviklingen av spektroskopianalyse i det nær og midtre infrarøde området.
Litteratur
www.wooster.edu/chemistry/is/brubaker med følgende referanser:
Jonas Eriksson
Jonas Eriksson (født 28. mars 1974 i Sigtuna) er en svensk fotballdommer som tilhører UEFAs elitedommere.
Han har dømt flere kamper i UEFA-cupen, samt finalen i UEFAs Super Cup i 2013. Sommeren 2014 dømte han under VM i fotball.
Seksdagersritt
Seksdagersritt, i profesjonell banesykling en konkurranseform mellom to- eller tremannslag over seks døgn, hvor syklistene på hvert lag stadig avløser hverandre. Man får bl.a. poeng for å vinne innlagte spurtrunder. Seksdagersritt oppstod i Storbritannia i 1870-årene, men ble først populært i USA. Her ble den første konkurransen arrangert i New York 1891 (Madison Square Garden) som et individuelt løp, fra 1899 som parløp. Opprinnelig gjaldt det å sykle lengst mulig, og man kjørte kontinuerlig. Nå sykler man bare en viss periode ettermiddag og kveld hvert døgn. Seksdagersritt gir anledning til veddemål og er en stor publikumsattraksjon, og er særlig populært i Frankrike, Belgia, Tyskland, USA og Danmark.
Jonas Eriksson
Han dømte også Europaligaen-finalen 2016 mellom og.
Søre Syndin
Søre Syndin er en innsjø i Vestre Slidre kommune i Innlandet. Søre Syndin renner ut i Krokåne og videre ned i Vasetvatnet. Tidligere (før 1717) rant vannet fra Nørdre Syndin og Midtre Syndin ned i Søre Syndin. Rundt Søre Syndin ligger stølslagene Kvisslasyndin i nord og Viksyndin og Jomssyndin i sør.
Landmine
En landmine er eksplosiver som plasseres på eller under bakken og som utløses av en tredjepart, som et menneske eller et kjøretøy uten at den som har plassert minen må foreta seg noe. Som militært våpen benyttes landminer for å nekte fiendtlige styrker adgang til et område, og det kan være en effektiv måte å kanalisere fiendtlige styrker inn i et mindre område der en organisert mindre styrke kan nedkjempe dem. Fordi landminer ikke kan skille mellom stridende og sivile bryter de med distinksjonsprinsippet i krigens folkerett. Antipersonellminer er totalforbudt under Minekonvensjonen.
Doom
Doom kan vise til:
Landmine
Landminer i forskjellige former har sannsynligvis eksistert like lenge som eksplosiver. Fra 1700-tallet kjenner vi bombefeller kjent under den franske betegnelsen fougasse, senere videreutviklet under den amerikanske borgerkrigen. Den moderne landminen ble utviklet i årene fram mot første verdenskrig. Forskjellige modeller ble introdusert i flere land omtrent samtidig. En av landminens "fedre" var den norske oppfinneren Nils Waltersen Aasen.
Den kinesiske Type 73 er antageligvis verdens mest brukte landmine. De koster omtrent 25 kr stykket bestilt i større kvanta og kan sprenge bort benet til den som tråkker på den. Siden landminer er såpass billige blir de ofte brukt i «lavkost» konflikter, slik som for eksempel borgerkriger.
Siden landminer ofte blir liggende igjen lenge etter at konflikten er over, blir de en vedvarende fare for sivilbefolkningen i landet flere år etter konflikten. I enkelte konflikter har også landminer blitt brukt som rene terrorvåpen mot sivilbefolkningen.
Minekonvensjonen (offisielt navn The 1997 Convention on the Prohibition of the Use, Stockpiling, Production and Transfer or Anti-Personnel Mines and on Their Destruction) av 3. desember 1997 forbyr de statene som har ratifisert den å bruke landminer. Avtalen er gjeldende folkerett fra mars 1999. Pr. august 2008 har avtalen 156 statsparter, deriblant Norge. 37 land har ikke undertegnet avtalen, deriblant Russland, USA, Finland og de fleste statene i Midtøsten.
Nobels fredspris 1997 ble tildelt Den internasjonale kampanjen mot landminer og dens leder Jody Williams, USA.
Sarabi
Sarabi er en figur fra Disneys tegnefilm Løvenes konge fra 1994. Navnet hennes betyr «luftspeiling» på swahili.
Skuespilleren Madge Sinclair hadde den opprinnelige stemmen til Sarabi i den engelske versjonen av filmen. Grunnen til at Sarabi ikke dukket opp i de senere filmene i «Løvenes konge»-serien, var Sinclairs bortgang i 1995.
List of The Lion King characters
Fylgje
Et fylgje, på norrønt fylgja («den som følger»), er en ånd eller vette, enten usynlig eller i form av et dyr, som ifølge nordisk folketro følger ætten eller enkeltmennesket.
Andre følgeånder er «hamingja», der verneånden opptrer i en annens ham (ofte dyreham), og vardøger.
Anders Forsbrand
Anders Forsbrand (født 1. april 1961) er en svensk profesjonell golfspiller som spiller på European Seniors Tour.
Forsbrand ble profesjonell i 1981. Hans seier i Canon European Masters i 1987 var den andre svenske seieren på Europatouren, og den første i en slagspillkonkurranse.
Jenson Button
Jenson Alexander Lyons Button (født 19. januar 1980) er en britisk racerfører og tidligere Formel 1-fører for flere konstruktører. Mest minneverdig er 2009-sesongen, da Button kjørte for nyoppstartede Brawn GP og vant sitt første og eneste førermesterskap - i tillegg til å sikre konstruksjonsmesterskapet for Brawn GP sammen med lagkamerat Rubens Barrichello. Brawn GP opphørte etter sesongen, hvorpå Button gikk til McLaren Mercedes. Etter sju sesonger som fører hos McLaren annonserte Button i september 2016 at han ville gi seg etter 16 år i Formel 1, men at han ville bli hos McLaren som reservefører og ambassadør til og med 2018. Han konkurrerer for øyeblikket i den japanske Super GT-serien for Hondas Team Kunimitsu.
Williams (2000)
Button startet Formel 1-karrieren i Williams-teamet i 2000. Han beviste sin hurtighet på banen med en imponerende prestasjon på den vanskelige Spa Francorchamps-banen, hvor han kvalifiserte til tredje beste startspor og endte på en 5.-plass. Den beste plasseringen fikk han i Tysklands Grand Prix, hvor han ble nummer fire, bare 1,5 sekunder bak sin landsmann David Coulthard. Button endte denne sesongen på en 8.-plass, tre plasser bak sin mer erfarne teamkamerat, Ralf Schumacher.
Benetton og Renault (2001-2002)
Foran 2001-sesongen byttet han lag til Benetton, selv om han fremdeles var under kontrakt med Williams. Sesongen gikk meget dårlig, og det ble en 17.-plass i førermesterskapet, med femteplass i Tysklands Grand Prix som beste løp.
I 2002 ble Benetton kjøpt og omdøpt til Renault. Selv om lagkameraten Jarno Trulli vanligvis var bedre enn ham under kvalifisering, hadde Button overlegen hastighet i løpene. Han mistet akkurat 3.-plassen (og sin første pallplassering) under Malaysias Grand Prix, da han ble passert av Michael Schumacher på siste runden på grunn av tekniske problemer med bilen, og endte i stedet på en 4.-plass. Brasils Grand Prix gav han en 4.-plass til. Sammenlagt kom han på 7.-plass i førermesterskapet dette året.
BAR Honda (2003-2005)
Før 2003-sesongen ble Button byttet ut med Fernando Alonso hos Renault og fikk etter dette kontrakt med BAR. Han ble nå lagkamerat med tidligere verdensmester Jacques Villeneuve. Gjennom sesongen var Button generelt raskere enn Villeneuve, noe som førte til at det var mye ordkrig mellom disse to i pressen. Button krasjet stygt på treningen før Monacos Grand Prix og måtte stå over dette løpet, men endte sesongen på en 9.-plass sammenlagt.
2004-sesongen gjorde BAR og Button store fremskritt. Button fikk hele 10 pallplasseringer og kom blant annet på andreplass i Monaco. Han fikk også sin første pole position i San Marinos Grand Prix. Sammenlagt endte han sesongen på en 3.-plass, bak de to Ferrariene til Michael Schumacher og Rubens Barrichello.
Sesongen 2005 ble en skuffelse for både laget og Button. Begge bilene ble diskvalifisert etter San Marinos Grand Prix, på grunn av uregelmessigheter med bensintanken. Laget ble også utestengt fra de to neste løpene. Dette kombinert med en ikke alt for rask bil førte til at Button ikke fikk sine første poeng før etter halvkjørt sesong. Han klarte imidlertid å ta pole position under Canadas Grand Prix Den andre halvdelen av sesongen gikk bedre og resulterte blant annet i en tredjeplass i Tysklands Grand Prix. Sammenlagt endte Button på 9.-plass i førermesterskapet.
Honda (2006-2008)
2006-sesongen var full av oppturer og nedturer for Button. I Australias Grand Prix tok han pole position. Foran hjemmefansen klarte han bare å kvalifisere seg til en 19.-plass til Storbritannias Grand Prix og spant ut av løpet etter bare åtte runder på grunn av en oljelekkasje. Han sikret seg imidlertid sin aller første seier i Ungarns Grand Prix etter å ha startet som nummer 14. Løpet var preget av mye regn og vanskelige forhold, flere av favorittene måtte bryte på grunn av tekniske problemer og krasj. Button vant til slutt med 40 sekunders margin til nummer 2. Sammenlagt i sesongen endte han på en 6.-plass. 2007-sesongen ble den dårligste siden 2001. Han klarte bare å fullføre med poeng tre ganger. 5.-plassen i Kinas Grand Prix ble det absolutte høydepunktet denne sesongen. Selv den brasilianske teamkollegaen, Rubens Barrichello, klarte ikke en gang å ta ett eneste poeng. Dette ble en meget skuffende sesong for det hardtsatsende Honda-teamet, som allerede halvveis i sesongen bestemte seg for å heller satse på å utvikle neste års bil enn å videreutvikle årets RA-107. Sammenlagt endte han på en svært skuffende 15.-plass
Acepromazin
Standard farmaøytisk fremstilling, acepromazinmaleat, blir brukt ekstensivt i equine, felin, og canin; spesielt som et pre-anestetisk middel ofte sammen med Atropin og ofte en opiat som morfin eller buprenorfin. Dets depressive kardiopulmonære effekter kan være fremtredende og er ikke anbefalt for bruk i geriatriske eller debilitate dyr, (ofte erstattet med Midazolam i disse tilfelle, eller helt utelatt fra premed cocktail).
Jenson Button
Brawn GP (2009)
I 2009 kjører Button for det nye Brawn GP laget, etter at Honda trakk seg ut av Formel 1 i desember 2008 og teamsjefen, Ross Brawn, kjøpte dette opp.
BGP001 (2009 bilen) viste seg å være en av de beste etter et par dagers testing, og under det første løpet i Melbourne i Australia tok Button pole position foran lagkamerat Rubens Barrichello, og endte opp med å vinne i samme rekkefølge. I det neste løpet i Malaysia startet Jenson igjen fra pole position, men løpet ble avbrutt på grunn av sterkt regnvær, men Button vant likevel sin andre strake seier. I sesongens tredje race i Kina, fortsatte Jenson fremgangen, og endte på en tredjeplass bak Vettel og Webber fra Red Bull. I Bahrain vant så Button sitt tredje løp for sesongen den 26. april. I løpet i Spania fikk han så sin tredje pole position for sesongen. Han fullførte løpet som vinner, foran lagkamerat Barrichello, og fikk dermed sin fjerde seier for sesongen. Suksesshistorien fortsatte i legendariske Monaco der Button tok sin fjerde pole position for sesongen foran Kimi Räikkönen i Ferrari, og han fullførte løpet som nr. 1, og ble historisk som førstemann som har tatt fem seire av de seks første løpene. I Tyrkia ble en ny rekord satt, da han vant sitt sjette av syv mulige løp, noe som fikk Jenson til å utbryte «Dere har bygd et monster av en bil til meg». Han ble også den første som vant Tyrkias Grand Prix uten å ha tatt pole position. Dette var den siste seieren til Button i 2009, og den siste pallplasseringen før Italias Grand Prix, fem løp senere.
Fremgangen stoppet litt opp på hjemmebane på Silverstone, da han kvalifiserte seg kun til en skuffende 6.-plass i Storbritannias Grand Prix. I Tysklands Grand Prix endte han også skuffende på en 5.-plass. Ungarns Grand Prix startet ikke noe bedre, da Button kun kvalifiserte seg til en 8.-plass, og endte løpet på 7.-plass. Samme plass ble det i Europas Grand Prix i Valencia. Button slet hele helgen under Belgias Grand Prix, og greide bare å kvalifisere seg på en 14.-plass. Løpet endte ikke noe bedre, da han ble kjørt på bakfra av Romain Grosjean i enden av Kemmel Straight. Dette ble hans første brutte løp denne sesongen. Han tok derimot en 2.-plass i Italia, og ble verdensmester den 18. oktober 2009 etter å ha tatt en 5.-plass under Brasils Grand Prix. Han endte sesongen med en 3.-plass under Abu Dhabis Grand Prix.
McLaren (2010-2016)
Etter at Hamilton forlot McLaren etter 2012-sesongen ble Button lagkamerat med Sergio Perez i 2013, Kevin Magnussen i 2014 og Fernando Alonso fra og med 2015-sesongen. Button endte til slutt opp med 8 seire for McLaren i løpet av sine sju år som fører for teamet, hvorav den siste seieren kom i Brasil i 2012. Den 3. september annonserte Button at han ville fratre fra sin plass som fører for McLaren etter 2016-sesongen. Han signerte en to-årig ambassadørkontrakt med teamet, sammen med en klausul som åpnet for en retur som fører i 2018.
Fullstendige Formel 1-resultater
(Forklaring) (Resultater i uthevet skrift indikerer pole position, kursiv indikerer raskeste runde)
Noter
<references group='lower-alpha'/>
Katey Sagal
Catherine Louise «Katey» Sagal (født 19. januar 1954 i Hollywood i California ) er en amerikansk skuespiller, sanger og forfatter, kjent som Peggy Bundy i Våre verste år, Gemma Teller i Sons of Anarchy og Leela i Futurama.
Tidlig karriere
Sagal kommer fra en jødisk-amerikansk artistfamilie, hun er datteren til regissøren Boris Sagal, mest kjent for sitt arbeide med TV-dramaer på 1960-tallet, inkludert The Twilight Zone.
Sagal begynte sin karriere i Hollywood-kretser. Hun opptrådte i flere TV-filmer mellom 1971 og 1975, inkludert Columbo-filmen Candidate for Crime. I 1973 arbeidet hun i tillegg som kordame for diverse artister, blant andre Bob Dylan, Gene Simmons og Tanya Tucker.
Senere karriere
Sagal returnerte til TV i 1985, da hun hadde en rolle i fiaskoserien Mary med Mary Tyler Moore i hovedrollen. Dette førte til at hun ble ansatt i sin hittil mest kjente rolle, som Peg Bundy i Våre verste år.
Etter at Våre verste år ble avsluttet, opptrådte Sagal i flere TV-serier. I 1999 ansatte Matt Groening henne som stemmen til Turanga Leela i Futurama.
I det Futurama ble nedlagt fikk Sagal rollen som konen til John Ritter i situasjonskomedien 8 Simple Rules for Dating My Teenage Daughter i 2002. Etter Ritters uventede død i september 2003 fikk Sagal hovedrollen i serien, som ble sendt fram til 2005.
Sagal er også en anerkjent tekstforfatter. I 1976, mens hun var medlem av The Group with No Name, bidro hun til albumet Moon over Brooklyn. Hun var også kordame i soloalbumet til KISS-bassisten Gene Simmons. Den 19. april 1994 ga hun ut sitt første soloalbum, Well…. Ti år senere, den 1. juni 2004, ga hun ut sitt andre album, Room.
I 2005 hadde Sagal to gjesteopptredener i TV-serien Lost. Fra 2008 spilte hun fast i dramaserien Sons of Anarchy.
Grzegorz Gilewski
Grzegorz Gilewski (født 24. februar 1973) er en polsk fotballdommer. Gilewski tilhører UEFAs premier-dommere. Han har pr. juli 2007 aldri dømt EM eller VM, men han har dømt fem kamper i Champions League og 15 kamper i UEFA-cupen
Han er en av 38 kandidater til å dømme i verdensmesterskapet i fotball 2010 i Sør-Afrika.
Susse Wold
Susse Wold (Lise Wold) (født 17. november 1938 på Frederiksberg) er en dansk skuespiller. Susse Wold ble utdannet skuespiller ved Privatteatrenes elevskole i 1958–1960. I perioden 1964–1971 var hun ansatt ved Det kongelige Teater.
I Norge er hun kjent fra TV-serien Matador, i rollen som Gitte Graa, overklasseelskerinnen til Jørgen Varnæs (Bent Mejding).
Sør-Dakotas flagg
Tidligere flagg
Sør-Dakota innførte eget delstatsflagg første gang 1. juli 1909. Dette hadde lys blå flaggduk, slik dagens flagg har, men hadde en sol i midten. Solen var omgitt av inskripsjonen «SOUTH DAKOTA» og «THE SUNSHINE STATE». Flagget ble endret 11. mars 1963. Da ble delstatens segl satt inn i midten av flagget, likevel slik at det var omgitt av gule solstråler. Delstatsseglet viser en scene med motiver fra jordbruk, elvefart og industri. Teksten forble uforandret fram til 1992, da mottoet «Sunshine State» ble byttet ut til fordel for «South Dakota – The Mount Rushmore State». Bakgrunnen for dette var at Florida hadde tatt i bruk tilnavnet solskinnsstaten og at de fleste etterhvert forbinder betegnelsen med denne staten.
Palace of Whitehall
Palace of Whitehall (også stavet White Hall) var den engelske monarkens hovedresidens fra 1530 til 1698, da de fleste av dens strukturer, unntatt spesielt arkitekten Inigo Jones’ festsal Banqueting House fra 1622 ble ødelagt av brann. Henrik VIII flyttet den kongelige residensen til White Hall etter at de gamle kongelige leilighetene ved det nærliggende Palace of Westminster selv ble ødelagt av brann. Selv om Whitehall-palasset ikke har overlevd, heter området der det lå fortsatt Whitehall, og dette navnet brukes også når man refererer til Storbritannias regjering ettersom de fleste regjeringskontorer ligger langs gaten.
White Hall var på et tidspunkt det største palasset i Europa, med mer enn 1500 rom, som overgikk Vatikanpalasset, før det selv ble forbigått av det ekspanderende franske slottet i Versailles, som skulle nå 2400 rom. På sitt mest ekspansive, strakte palasset seg over store deler av området som grenset til Northumberland Avenue i nord; til Downing Street og nesten til Derby Gate i sør; og fra omtrent høyden av de nåværende bygningene som vender mot Horse Guards Road i vest, til den daværende bredden av elven Themsen i øst (byggingen av Victoria Embankment har siden gjenvunnet mer land på bekostning av Themsen), totalt rundt 23 acre (9,3 hektar). Det var omtrent 650 meter fra Westminster Abbey.
Historie
På 1200-tallet var Palace of Westminster blitt regjeringssenteret i England, og hadde vært Londons hovedresidens for kongen siden midten av 1000-tallet. Området rundt ble et populært og kostbart sted. Walter de Grey, erkebiskop av York, kjøpte en nærliggende eiendom som sin bolig i London like etter 1240, og kalte den «York Place».
Kong Edvard I bodde ved York Place ved flere anledninger mens arbeidet ble utført i Westminster, og utvidet det for å imøtekomme hans følge. York Place ble gjenoppbygd i løpet av 1400-tallet og ble utvidet så mye av kardinal Thomas Wolsey at det bare ble konkurrert med Lambeth Palace som det største huset i London. Følgelig, da kong Henrik VIII fjernet kardinalen fra makten i 1530, kjøpte han York Place for å erstatte Westminster (det kongelige boligområdet, eller privy, hvor området hadde blitt ødelagt av brann i 1512) som hans viktigste bolig i London, og inspiserte dens besittelser i selskap med Anne Boleyn. Navnet «Whitehall» ble først registrert i 1532; den hadde sin opprinnelse i den hvite steinen som ble brukt til bygningene.
Kong Henrik VIII hyret den flamske kunstneren Anthonis van den Wijngaerde (Anton van den Wyngaerde i engelske kilder) til å omforme York Place, og han utvidet stedet i løpet av sin levetid. Inspirert av Richmond Palace bygde han også fasiliteter for sport, med en bowlingbane, en ekte innendørs tennisbane, en grop for hanekamp (på stedet for Cabinet Office, 70 Whitehall) og en turneringsplass for ridning og dysting (nå stedet for Horse Guards Parade). Det er anslått at mer enn £30 000 (flere millioner i dagens verdi) ble brukt i løpet av 1540-årene, halvparten så mye igjen som byggingen av hele Bridewell Palace. Henrik VIII giftet seg med to av sine hustruer i palasset – Anne Boleyn i 1533 og Jane Seymour i 1536, og døde der i januar 1547.
I 1611 var palasset vert for den første kjente framføringen av William Shakespeares drama Stormen. I februar 1613 var palasset lokaliseringen for bryllupet til prinsesse Elizabeth og Fredrik V av Pfalz.
Kong Jakob I av England (og VI av Skottland) gjorde betydelige endringer i bygningene, særlig byggingen i 1622 av den nye festsalen, Banqueting House, utformet av Inigo Jones for å erstatte en rekke eldre festsaler fra tiden til Elizabeth I. Utsmykningen sto ferdig i 1634 med ferdigstillelsen av et tak av den flamske kunstneren Peter Paul Rubens, på oppdrag fra Karl I av England (som faktisk kom til å bli henrettet foran bygningen i 1649). I 1650 var Whitehall Palace det største komplekset av sekulære bygninger i England, med mer enn 1500 rom. Dens utforming var uregelmessig, og dens bestanddeler var av mange forskjellige størrelser og i flere forskjellige arkitektoniske stiler, noe som fikk den til å se mer ut som en liten by enn en enkelt bygning. Uregelmessigheten i bygningene ble økt av hoffmenns forkjærlighet for å bygge på deres tildelte residens, enten for egen regning eller kongens. Stephen Fox, ansvarlig for å organisere reiser og assistere administrasjonen av den kongelige husholdning under den tradisjonelle tittelen Clerk of the Green Cloth, fikk tillatelse fra Office of Works på 1660-tallet til å bygge tillegg til de tre rommene han ble tildelt. Da han var ferdig, hadde han bygget et storslått herskapshus med vognhus, staller og utsikt over Themsen, alt innenfor palassnettverket.
Karl II av England bestilte mindre arbeiedr. I likhet med sin far døde han i palasset – men av et slag. Jakob II av England beordret forskjellige endringer utført av Christopher Wren, blant annet et kapell som ble ferdigstilt i 1687, gjenoppbygging av dronningens leiligheter (ca. 1688), og dronningens private innkvartering (1689). Det katolske kapellet til Jakob II ble bygget i en periode med stor anti-katolisisme i England, og vakte mye kritikk, men også ærefrykt da det ble fullført i desember 1686. Taket var prydet med 8 132 stykker med bladgull, og i østenden av kirkeskip dominerte en enorm altertavle av marmor (40 fot høy x 25 fot bred) designet av Wren og skåret av Grinling Gibbons.
Ødeleggelse
I 1691 var palasset blitt det største og mest komplekse i Europa. Den 10. april brøt det ut en brann i den mye renoverte leiligheten som tidligere ble brukt av hertuginnen av Portsmouth, og skadet de eldre palassstrukturene, men tilsynelatende ikke de statlige leilighetene. Dette ga faktisk en større sammenheng til det gjenværende komplekset. På slutten av 1694 døde dronning Maria II i Kensington Palace av kopper etter at hun og ektemannen Vilhelm III hadde unngått Whitehall til fordel for palasset deres i Kensington.
En annen brann 4. januar 1698 ødela de fleste av de gjenværende bolig- og regjeringsbygningene. Den ble startet utilsiktet av en tjener i et øvre rom som hadde hengt vått lintøy rundt en brennende fyrfat for å tørke. Tøyet tok fyr og flammene spredte seg raskt gjennom palasskomplekset, og raste i 15 timer før brannmenn kunne slukke det. Dagen etter tok vinden seg opp og tente brannen på nytt lenger nord. Christopher Wren, den gang Kongens landmåler, ble uttrykkelig beordret av kong Vilhelm III til å fokusere arbeidskraft på å redde den arkitektoniske juvelen til komplekset, Banqueting House. Wren beordret murere å stenge av hovedvinduet på bygningens sørside for å blokkere flammene fra å komme inn. Rundt 20 bygninger ble ødelagt for å skape et brannskille, men dette gjorde lite for å hindre spredningen av flammene vestover.
John Evelyn, kjent for sine dagbøker, bemerket kortfattet 5. januar: «Whitehall brent! Ingenting annet enn murer og ruiner igjen.» Ved siden av Banqueting House overlevde noen bygninger i Scotland Yard og noen som var vendt mot parken, sammen med den monumentale Holbein Gate, bygget i 1532 og til sist ble revet i 1759.
Under brannen ble mange kunstverk ødelagt, blant dem sannsynligvis også Michelangelos «Den sovende Cupid», en berømt skulptur kjøpt som en del av Gonzaga-samlingene på det syttende århundre. Også tapt var Hans Holbein den yngres ikoniske veggmaleri «Portrett av Henrik VIII» og Giovanni Lorenzo Berninis marmorportrettbyste av kong Karl I.
I dag
Banqueting House er den eneste integrerte bygningen i komplekset som fortsatt står, selv om den har blitt noe modifisert. Ulike andre deler av det gamle palasset eksisterer fortsatt, ofte innlemmet i nye bygninger i regjeringskomplekset Whitehall. Disse omfatter et tårn og andre deler av de tidligere overbygde tennisbanene fra tiden til Henrik VIII, bygget inn i Old Treasury og Cabinet Office på 70 Whitehall.
Fra og med 1938 ble østsiden av stedet ombygd med bygningen som nå huser Forsvarsdepartementet (MOD), nå kjent som MOD Main Building. En kjeller eller lagerrom fra kardinal Thomas Wolseys Great Chamber, nå kjent som «Henrik VIIIs vinkjeller», er et fint eksempel på et hvelvet tak i murstein fra Tudortiden, rundt 21 meter langt og 9 meter bredt. Det ble vurdert til at det forstyrret planet til en ny bygning, men også den foreslåtte ruten for Horse Guards Avenue. Følgelig ble den innkapslet i stål og betong og flyttet 3 meter mot vest og lagt nesten 19 6 meter dypere i 1949, da byggingen ble gjenopptatt på stedet etter den andre verdenskrig. Dette ble utført uten vesentlige skader på strukturen, og den hviler nå i bygningens kjelleretasje.
Et antall utskjæringer i marmor fra det tidligere kapellet i Whitehall (som ble bygget for Jakob II) er flyttet til kirken St. Andrew's Church i Burnham-on-Sea i Somerset i 1820 etter først å ha blitt flyttet til Westminster Abbey i 1706.
Paleontologi
Paleontologi (fra gresk: palaios, «gammel» + moderne latin: ontologia, «ontologi», som er læren om tingenes eksistens, vesen og egenskaper) er vitenskapen om forhistorisk liv, planter og dyr, inkludert fossiler, foruten også studiet av organismers evolusjon og forbindelser mellom hverandre og deres miljøer (deres paleoøkologi). Folk som utøver denne profesjonen og er faglært kalles en paleontolog.
Anton Genov
Anton Genov (født 10. oktober 1966) er en bulgarsk fotballdommer. Genov tilhører UEFAs Premier-dommere. Han har per juli 2007 aldri dømt EM- eller VM-kamper, men han har dømt ni kamper i UEFA-cupen
Paleontologi
Paleontologi er en del av naturvitenskapen, og er beslektet med geologi og biologi. Vitenskapen ble etablert på 1700-tallet som et resultat av Georges Cuviers arbeid med komparativ anatomi, og utviklet seg hurtig på 1800-tallet. Paleontologien bruker metoder hentet fra en rekke vitenskaper som biokjemi, matematikk og ingeniørvitenskap. Ettersom kunnskapen har økt har det oppstått flere spesialiserte underdisipliner; noen konsentrerer seg om de forskjellige typene fossile organismer mens andre studerer økologi- og miljøhistorikk, som paleoklimatologi.
Generell paleontologi tar for seg studier av hva som hender med organismene etter at de er døde samt hvorledes de som livløst materiale tar del i jordens geologiske prosesser.
Paleontologi omfatter også mikropaleontologi og palynologi. Disse fagfeltene omhandler fossiler av mikroorganismer, pollen og sporer.
I Norge finnes det kjente forekomster av fossiler i Oslo-feltet og på Svalbard.
Mans viseguvernør
Mans viseguvernør (mansk Fo-chiannoort) er representanten for herren av Mann, som er den britiske monarken (per 14. april 2022 Elizabeth II). Han har myndighet til å gi kongelig samtykke og er tiltalt som His Excellency – Deres eksellense. I nyere tid har guvernøren enten vært en pensjonert diplomat eller en høyere militæroffiser. Ingen person født på Man har noen gang vært utpekt til viseguvernør av Man, men manskfødte første deemstere (ex officio stedfortredende guvernører) har hatt rollen da det har vært interregnum mellom guvernører og da viseguvernøren har oppholdt seg i utlandet.
Viseguvernørens offisielle bolig er Government House i Governor's Road, som ligger i Onchan, ikke langt fra hovedstaden Douglas.
Tidligere hadde viseguvernøren all juridisk, skattemessig og utøvende makt. Imidlertid mistet han sin rolle som overhode for domstolene i 1921, som leder av regjeringen i 1961, som president for det lovgivende råd i 1980 og til slutt som president for Tynwald i 1990. I dag er rollen til viseguvernøren i all hovedsak seremoniell, skjønt visse fullmakter under Mans lovgivning tilfaller fortsatt guvernøren eller guvernørens råd (rådgivning og med godkjennelse av ministerrådet).
Forslag om å endre tittelen
I oktober 2005 søkte Tynwald om å endre tittelen av viseguvernør (Lieutenant Governor) til kronens kommissær (Crown Commissioner). Søknaden ble sendt til Justisministeriet (Storbritannia) for godkjenning av Herren av Mann (Elisabeth II). Imidlertid etter mye offentlig misnøye forkastet Tynwald i april 2006 sitt eget forslag og trakk forespørselen tilbake. Tittelen som viseguvernøren vil derfor bestå.
Konstantin Savitskij
Konstantin Apollonovitsj Savitskij (russisk: Константин Аполлонович Савицкий; født 6. juni 1844, død 13. februar 1905) var en russisk kunstmaler av den realistiske skolen. Han var født i byen Taganrog, bodde der og i landsbyen Frankovka. I dag ligger Taganrog jern- og stålverk (TAGMET) på området der han bodde.
Oppvekst
Savitskij-familien bodde i bygget der Taganrog gymnas holdt til. Familiefaren arbeidet som lege på gymnaset, som var en skole for gutter. Tidlig i barndommen viste Savitskij interesse for maling. Familien leide et sommerhus i Frankovka. Når han var på stranden mot Azovhavet sammen med foreldrene, likte han å lage skisser. Tegnetimene på gymnaset var av hans kjæreste stunder.
Livet endret seg uventet for tenåringen Savitskij da han gikk i femte klasse på Taganrog gymnas. Begge foreldrene døde brått. Savitskij flyttet til en onkel som bodde i dagens Latvia. Der gikk han på en privat kostskole inntil han fullførte skolen i 1862 og reiste til St. Petersburg.
Peredvizjniki og realisme
I St. Petersburg begynte Savitskij ved Det keiserlige kunstakademiet. Han utmerket seg tidlig som en av de beste studentene på akademiet. Maleriene hans i studietiden ble belønnet med sølvmedaljer, og for sitt bilde Kain og Abel (1871) mottok han en gullmedalje. Personlige kontakter med fremstående representanter i den russiske kulturverden, for eksempel Ilja Repin, Ivan Sjisjkin, Viktor Vasnetsov, Mark Antokolskij, Stasov og Nikolai Karamzin hadde stor innflytelse på den unge kunstnerens utvikling.
Etter fullførte kunststudier i hjemlandet oppholdt han seg to år utenlands. Vel hjemkommet ble Savitskij medlem av Peredvizjniki-gruppen, en samling russiske realist-malere som i protest mot akademiske restriksjoner dannet et kunstnerkooperativ som drev vandreutstillinger fra 1870. Kunstverket Linjearbeid på jernbanen var et av de første maleriene viet arbeiderklassens livsvilkår. Titlene på kunstverkene hans, slik som Mistet alle sine eiendeler i brannen, Til krig, Gjetere, Krutsjnik og Gatespråk ved skranken viser hvilken retning kunsten hans utviklet seg i.
Minnesota Democratic-Farmer-Labor Party
Minnesota Democratic-Farmer-Labor Party, forkortet DFL, (norsk: «Minnesotas demokratiske bonde- og arbeiderparti») er et politisk parti i delstaten Minnesota i USA. Partiet ble stiftet 15. april 1944, da Minnesotas demokratiske parti og Minnesotas bonde- og arbeiderparti (Farmer-Labor) slo seg sammen. Partiet er assosiert med Det demokratiske parti på nasjonalt plan, grunnet USAs topartisystem.
Sammenslåingen gjorde partiet jevnbyrdig med Det republikanske parti i Minnesota. De moderate demokratiske kreftene, anført av blant andre Hubert H. Humphrey, daværende borgermester i Minneapolis, sørget for å støte ut de mest venstreradikale, som tidligere guvernør Elmer Benson, som gikk til Det progressive parti. Den politiske avstanden mellom demokratene og republikanerne i Minnesota kom derfor til å bli mindre enn i mange andre delstater. I 1954 ble den moderate Orville Freeman valgt til Minnesotas første guvernør fra DFL.
To medlemmer av DFL har vært visepresidenter, og begge har prøvd seg som presidentkandidater. Disse to var Hubert Humphrey i 1968, og Walter Mondale i 1984. Begge tapte, henholdsvis for Richard Nixon og Ronald Reagan. Noen andre kjente partimedlemmer har vært senator Eugene McCarthy, som prøvde å bli presidentkandidat i 1968, og senator Paul Wellstone, som ble kjent som selve talsmannen for populistisk progressivisme.
Flere konservative partimedlemmer har forlatt partiet, noen av dem til fordel for Independence Party of Minnesota, et sentrumsparti. Blant de som har byttet parti kan man regne Tim Penny, Peter Hutchinson og Tammy Lee.